EkBass/fiwiki-20250220-pages-articles huggingface dataset:
The Indian Express

The Indian Express on englanninkielinen Intiassa päivittäin ilmestyvä sanomalehti, joka perustettiin vuonna 1932. Lehteä julkaisseen Indian Express Groupin perustajan Ramnath Goenkan kuoleman vuonna 1991 jälkeen se jaettiin perheenjäsenten kesken. Eteläiset versiot ottivat nimen The New Indian Express, kun taas pohjoiset versiot säilyttivät alkuperäisen Indian Express -nimen, etuliitteenä ”The”. == Lähteet == Luokka:Intialaiset sanomalehdet
Arkadi Žyvotko

Arkadi Žyvotko (, salanimiä: A. Puh’ovskyi, A. Puh’alskyi; 3. maaliskuuta 1890 Puhove, Voronežin kuvernementti, Venäjän keisarikunta – 1. kesäkuuta 1948 Aschaffenburg, Saksa) oli ukrainalainen historioitsija, opettaja, toimittaja ja kansalaisaktivisti. Hän oli Ukrainan kulttuuri- ja tiedeseuran täysjäsen. Žyvotko valmistui 1917 Pietarin Psyko-neurologisesta instituutista, jossa hän oli opiskeluaikana toiminut Ukrainan sosialistisessa vallankumouspuolueessa. Hän edusti 1917–1918 Voronežin aluetta Keskusneuvostossa. Bolsevikkien miehitettyä Ukrainan hän pakeni Kremenetsiin, työskenteli opettajana ja oli paikallisen Prosvita-seuran aktiivinen jäsen. Muutettuaan 1923 Tšekkoslovakiaan hän opetti Prahassa Ukrainan opettajaseminaarissa ja oli siellä toimivan Ukrainan kansalaiskomitean () arkiston johtajana. Toisen maailmansodan jälkeen hän johti Aschaffenburgissa sikäläistä Ukrainan kulttuuri- ja tiedeakatemian museo-arkistoa. Žyvotko myös kirjoitti: runoja sekä artikkeleita julkisista kysymyksistä, kirjallisuudesta ja koulutuksesta. Hän kirjoitti tutkimuksia Ukrainan lehdistön historiasta, merkittävimpänä Istorija ukrajinskoji presy (1946; toinen painos 1990, ’Ukrainan lehdistön historia’). ==Lähteet== ==Aiheesta muualla== Luokka:Ukrainalaiset opettajat Luokka:Ukrainalaiset toimittajat Luokka:Ukrainalaiset historioitsijat Luokka:Arkistonhoitajat Luokka:Vuonna 1890 syntyneet Luokka:Vuonna 1948 kuolleet
Eidnár

Eidnár on miehen etunimi. Se on saamelainen muoto pohjoismaisesta Einar- nimestä, jonka suomalainen vastine on Einari. Professori Pekka Sammallahden laatimassa pohjoissaamelaisessa nimipäiväkalenterissa Eidnárilla on nimipäivä 17. marraskuuta.Saarelma-Paukkala 2017, s. 183–185, 259. == Lähteet == == Aiheesta muualla == * Nimipalvelu: Tilastotietoa etunimestä Eidnár (Digi- ja väestötietovirasto) Luokka:Etunimet
Meltauksen järjestötalo

Meltauksen järjestötalo on Meltauksen kylässä, Rovaniemen kaupungissa sijaitseva työväentalo. Talo edustaa sodanjälkeisen jälleenrakentamisen tyyliä. Sillä on ollut merkittävä osa työväenliikkeelle Meltauksessa vaikuttaneessa metsäteollisuudessa. ==Historiaa== Meltauksen järjestötalon rakennutti Meltauksen Työväenyhdistys. Talo valmistui 1960 rakennusmestari Olavi Nurmen suunnitelmien mukaan. Aluksi rakennuksessa oli vain sali.. Rakennus siirtyi vuonna 1962 Meltauksen Järjestöyhdistykselle. Taloa laajennettiin 1981 E. Ekforsin suunnitelman mukaisesti ja lisätty näyttämö, eteinen sekä kahvio ja keittiö. Vuonna 1988 taloon tehtiin sisäremontti. Perimätiedon mukaan talon paikalla on ollut latomainen rakennus, jossa pidettiin tansseja sotien jälkeen. Tontti on lohkaistu 1955 valtion omistamasta Sattuma-tilasta. 1980-luvulla tonttia laajennettiin pysäköintitiloja varten, sen jälkeen se oli 3 000 m²:n suuruinen. Tontilla on myös talousrakennus, jossa on mm. wc:t, sauna ja puuliiteri. ==Rakennus== Puurunkoinen, lautaverhoiltu rakennus on puolitoistakerroksinen. Katteena on huopakate. Rakennuksen huoneistoala on 380 m². Talossa on puulämmitys, koneellinen ilmanvaihto, vesi- ja viemäriverkostot sekä sähkö. ==Nykyinen toiminta== Toiminta järjestötalolla on hiipunut. ==Lähteet== Luokka:Työväentalot Luokka:Rovaniemen rakennukset ja rakennelmat
Nick Blankenburg

Nick Blankenburg (s. 12. toukokuuta 1998 Washington, Michigan) on yhdysvaltalainen jääkiekkoilija, joka edustaa NHL-joukkue Nashville Predatorsia. Hänen pelipaikkansa on puolustaja ja hän laukoo oikealta. Ennen ammattilaisuraansa Blankenburg pelasi yliopistojääkiekkoa Michiganin yliopistossa. Hän teki varamaamattomana pelaajana sopimuksen Columbus Blue Jacketsin kanssa huhtikuussa 2022. Blankenburg on pelannut 43 NHL:n runkosarjan ottelua. Näissä otteluissa hän on tehnyt viisi maalia ja 12 syöttöä eli 17 tehopistettä. Tilastot päivitetty 5. kesäkuuta 2023. Heinäkuussa 2024 Blankenburg teki vapaana agenttina Nashville Predatorsin kanssa kaksivuotisen ja yhteensä 1,55 miljoonan dollarin arvoisen sopimuksen. https://thehockeynews.com/nhl/nashville-predators/latest-news/nashville- predators-sign-4-free-agents-to-two-way-contracts == Lähteet == Luokka:Yhdysvaltalaiset jääkiekkoilijat Luokka:Nashville Predatorsin pelaajat Luokka:Vuonna 1998 syntyneet Luokka:Elävät henkilöt
Sanna Nyqvist

Sanna Nyqvist (s. 1977) on suomalainen kirjallisuudentutkija, tietokirjailija, kirjallisuuskriitikko ja kirjoittajakouluttaja. Hän on yleisen kirjallisuustieteen dosentti Helsingin yliopistossa. Nyqvist opiskeli kirjallisuustiedettä Helsingin ja Essexin yliopistoissa. Hänen vuonna 2002 ilmestynyt pro gradu -tutkielmansa käsitteli pastissia eli tyylin jäljittelyä. Nyqvist väitteli filosofian tohtoriksi yleisestä kirjallisuustieteestä Helsingin yliopistossa 2010. Myös väitöskirjan aiheena oli pastissi. Nyqvist on perehtynyt lisäksi muun muassa Nobelin kirjallisuuspalkintoon ja kirjallisiin väärennöksiin sekä plagiointiin ja tekijänoikeuksiin. Hänen teoksensa Räjähdemiehen perintö: vallasta, kirjallisuudesta ja Nobelin palkinnosta oli Kanava-palkintoehdokas 2019. Nyqvist toimii kirjallisuuslehti Parnasson vakituisena kolumnistina ja kuuluu kirjallisuuden verkkolehti Kiiltomadon toimituskuntaan. Hän on työskennellyt myös tietokirjallisuuden kustannustoimittajana. Lukiolaisena Nyqvist voitti Pikku-Finlandia- kirjoituskilpailun. ==Teokset== * * * ==Lähteet== == Aiheesta muualla == * Sanna Nyqvist Suomalaisen Kirjallisuuden Seuran verkkosivuilla * Sanna Nyqvistin haastattelu 17.6.2021 Luokka:Suomalaiset kirjallisuustieteilijät Luokka:Suomalaiset kirjallisuuskriitikot Luokka:Elävät henkilöt Luokka:Vuonna 1977 syntyneet
Piikkilude

Piikkilude (Picromerus bidens) on tummanruskea ja tiheään mustapisteinen. Hyvä tunnusmerkki on etuselän piikkimäiset takanurkat. Nuorilla piikkiluteilla piikit eivät ole vielä kehittyneet. Kooltaan se on 11-14 mm. Piikkilude kiipeilee kasveissa saalistamassa ja käyttää ravinnokseen perhosten ja sahapistiäisten toukkia, jotka se imee kuiviin terävällä imukärsällään. Se voi imeä myös kasvinestettä. Piikkilude talvehtii munana, ja nymfejä ilmestyy kasveille kesäkuussa. Aikuisia voi nähdä vielä lokakuullakin. Puutarhassa piikkilude on hyödyllinen ja harmiton. Piikkilude on Suomessa elinvoimainen ja vakiintunut laji. Piikkiludetta esiintyy Suomessa etelästä Rovaniemen korkeudelle saakka.Laji.fi: Piikkilude (Picromerus bidens) Laajemmin lajia esiintyy lähinnä Euroopan alueella sekä itäisestä osasta Kanadaa.Global Biodiversity Information Facility (GBIF): Picromerus bidens Piikkilude saalistaa ainakin seuraavia lajeja: haavanlehtikuoriainen (Chrysomela populi), rusolehtikuoriainen (Chrysomela tremula), viirumäntypistiäinen (Gilpinia frutetorum), koloradonkuoriainen (Leptinotarsa decemlineata), täplätupsukas (Orgyia antiqua) ja isolehtikuusipistiäinen (Pristiphora erichsonii).Centre for Agriculture and Biosciences International (CABI): Picromerus bidens == Lähteet == == Aiheesta muualla == * * iNaturalist: Piikkilude (Picromerus bidens) * ITIS: Picromerus bidens * UniProt: Taxonomy - Picromerus bidens * University of Michigan, Animal Diversity Web (ADW): Picromerus bidens * Iowa State University, Bug Guide: Species Picromerus bidens Luokka:Luteet
Ahkemiella

Ahkemiella on saamenkielinen miehen etunimi. Se on esikristilliseltä ajalta peräisin oleva nimi, joka vastaa merkitykseltään itämerensuomalaista muinaisnimeä Ikämieli. Professori Pekka Sammallahden laatimassa pohjoissaamelaisessa nimipäiväkalenterissa Ahkemiellan nimipäivä on 9. kesäkuuta.Saarelma-Paukkala 2017, s. 183–185, 259. == Lähteet == == Aiheesta muualla == * Nimipalvelu: Tilastotietoa etunimestä Ahkemiella (Digi- ja väestötietovirasto) Luokka:Etunimet
ISO 4

ISO 4 on kansainvälinen standardi aikakausjulkaisujen otsikon sanojen ja otsikoiden lyhentämiseksi. Standardin on julkaissut kansainvälinen standardisoimisjärjestö ISO. Marraskuussa 2022 standardin tuorein versio oli vuodelta 1997. Standardi läpikäydään eli tarkistetaan viiden vuoden välein. Tällaisen tarkastelun jälkeen standardin tila on vahvistettu vuonna 2020. Standardi on verraten lyhyt: siinä on vain 11 sivua. Vuonna 2022 voimassaolleva ISO 4:1997 on standardin kolmas versio. Tätä aiemmin standardin ensimmäinen versio julkaistiin vuonna 1972 ja toinen vuonna 1984. == Käyttö== ISO on nimennyt ISO 4:n rekisteröintiviranomaiseksi ISSN:n kansainvälisen keskuksen (ISSN International Centre). Se ylläpitää luetteloa otsikkosanojen lyhenteistä (, LTWA). Tästä luettelosta löytyvät tavallisimmat sarjajulkaisujen otsikoiden sanat. Lyhenteitä on listattu noin 65 000 kappaletta. Mukana on myös lyhenne monille suomen- ja ruotsinkielisten julkaisusarjojen nimissä esiintyville sanoille, mutta ei läheskään kaikille. ISO 4 -standardia soveltavaa LTWA-lyhenneluetteloa käytetään laajalti esimerkiksi tieteellisten julkaisujen nimien lyhentämisessä. Esimerkiksi PubMed-tietokanta listaa sinne talletettujen julkaisujen ISO 4 -lyhennykset. Monet julkaisut toivovat, että artikkelien lähdeluettelossa julkaisujen nimet lyhennetään. Kansallisesti aikakausjulkaisujen nimien lyhentämistä koskeva ISO-standardi on tulkittavissa suositukseksi. Suomen Standardisoimisliitto (SFS) ei ollut julkaissut erillistä suomennosta tästä standardista (tilanne 11/2022). Osa kansainvälisistä tieteellisten julkaisuohjeiden laatijoista (kuten APA) ja monet suomalaiset oppilaitokset suosittelevat monesti julkaisujen nimien kirjoittamista lähdeluetteloihin kokonaisuudessaan. ==Esimerkkejä sarjajulkaisujen lyhennetyistä nimistä == Esimerkkejä ISO 4:n ja sitä soveltavan ISSN:n kansainvälisen keskuksen lyhenneluettelon mukaisesti lyhennetyistä sarjajulkaisujen nimistä: * Administrative Science Quarterly: Adm. Sci. Q. * IEEE Transactions on Signal Processing: IEEE Trans. Signal Process. * The New England Journal of Medicine: N. Engl. J. Med. * The Quarterly Journal of Economics: Q. J. Econ. * Scandinavian Journal of Forest Research: Scand. J. For. Res. * Science: Science * Scientific Reports: Sci. Rep. * Tellus: Series B Chemical and Physical Meteorology: Tellus Ser. B ==Lähteet== Luokka:ISO Luokka:Aikakauslehdet
Volframidisulfidi

Volframidisulfidi (WS2) eli volframi(IV)sulfidi on volframi- ja sulfidi-ionien muodostama epäorgaaninen ioniyhdiste. Yhdistettä käytetään voiteluaineena ja katalyyttinä. == Ominaisuudet, valmistus ja käyttö == Huoneenlämpötilassa volframidisulfidi on tummanharmaata kiteistä ainetta. Yhdisteestä tunnetaan kaksi kidemuotoa: alkeiskopiltaan romboedrinen α-muoto ja heksagonaalinen β-muoto. Rakenne on kerroksittainen. Volframidisulfidi on veteen liukenematonta ja liukenee vain kuumaan ja väkevään typpi- tai rikkihappoon tai kuningasveteen.Thomas W. Penrice: Tungsten Compounds, Kirk-Othmer Encyclopedia of Chemical Technology, John Wiley & Sons, New York, 2010.Erik Lassner, Wolf-Dieter Schubert, Eberhard Lüderitz & Hans Uwe Wolf: Tungsten, Tungsten Alloys, and Tungsten Compounds, Ullmann's Encyclopedia of Industrial Chemistry, John Wiley & Sons, New York, 2000. Volframidisulfidi valmistetaan volframin ja rikin välisellä reaktiolla 800-900 °C:n lämpötilassa. Toinen tapa on kuumentaa volframitrioksidin, rikin ja kaliumkarbonaatin seosta 1 400 °C:n lämpötilaan. :W + 2 S → WS2 Volframidisulfidia käytetään kiinteänä voiteluaineena erityisesti korkean lämpötilan sovellutuksissa ja katalyyttinä raakaöljyn rikinpoistoreaktioissa. ==Lähteet== Luokka:Sulfidit Luokka:Volframiyhdisteet
Ahkebeaivi

Ahkebeaivi on saamenkielinen miehen etunimi, joka on peräisin esikristilliseltä ajalta. Sen muinaissuomalainen vastine Ikäpäivä on esiintynyt ”lappalaisia” koskevissa verokirjoissa 1500–1600-luvulla. Professori Pekka Sammallahden laatimassa pohjoissaamelaisessa nimipäiväkalenterissa Ahkebeaivin nimipäivä on 28. maaliskuuta.Saarelma- Paukkala 2017, s. 183–185, 259. == Lähteet == == Aiheesta muualla == * Nimipalvelu: Tilastotietoa etunimestä Ahkebeaivi (Digi- ja väestötietovirasto) Luokka:Etunimet
Tove Nielsen

Tove Nielsen (s. 8. huhtikuuta 1941 Durup) on tanskalainen Venstren poliitikko. Hän on istunut kansankäräjillä vuosina 1972–1973, 1975–1977 ja 1979–1980 sekä toiminut Tanskan opetusministerinä 1973–1975. Vuosina 1979–1994 hän oli Euroopan parlamentin jäsen. ==Lähteet== ==Aiheesta muualla== * Tove Nielsen Tanskan kansankäräjien verkkosivuilla * Luokka:Tanskan opetusministerit Luokka:Tanskalaiset europarlamentaarikot Luokka:Vuonna 1941 syntyneet Luokka:Elävät henkilöt
Ilmari Relander (kauppaneuvos)

Ilmari Felix Relander (12. marraskuuta 1910 Värtsilä – 1. syyskuuta 1997 Helsinki) oli suomalainen yritysjohtaja, joka sai kauppaneuvoksen arvonimen. Relanderin vanhemmat olivat sahanomistaja Lars Karl Hilpas Relander ja Anna Rosalie Stauffer ja puoliso vuodesta 1937 Seidi Augusta Ringvall. Relander kävi keskikoulun Helsingin Suomalaisessa normaalilyseossa 1922–1927 ja sai päästötodistustuksen Suomen Liikemiesten Kauppaopistosta 1930. Yksityisesti hän suoritti 8. luokan Helsingin suomalaisessa yksityislyseossa 1933. Relander oli Suomen Kaapelitehdas Oy:n, vuodesta 1967 Oy Nokia Ab:n Kaapelitehdas, myyjä vuodesta 1933 ja kotimaan myyntipäällikkö, myyntijohtaja ja kaapeliosaston johtaja 1970–1977. Hän kuului Pohjolan Kaapeli Oy:n johtokuntaan vuodesta 1970 ja Suomen Sähkötukkuliikkeiden Liiton johtokuntaan vuodesta 1971. Sotilasarvoltaan Relander oli reservin kapteeni. Hän sai kauppaneuvoksen arvonimen 1973. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1910 syntyneet Luokka:Vuonna 1997 kuolleet
Erling Brøndum

Erling Brøndum (11. heinäkuuta 1930 Aarhus – 4. elokuuta 2017) oli tanskalainen toimittaja ja Venstren poliitikko. Hän oli Tanskan puolustusministeri vuosina 1973–1975. ==Lähteet== ==Aiheesta muualla== * Erling Brøndum Tanskan kansankäräjien verkkosivuilla Luokka:Tanskan puolustusministerit Luokka:Tanskalaiset toimittajat Luokka:Vuonna 1930 syntyneet Luokka:Vuonna 2017 kuolleet
Charles Vane-Tempest-Stewart

Charles Stewart Henry Vane-Tempest-Stewart (13. toukokuuta 1878 – 11. helmikuuta 1949) oli brittiläinen poliitikko ja Londonderryn 7. markiisi. Hän oli ilmailuministeri 1931–1935 ja menetti paikkansa pääministerin vaihtuessa Ramsay MacDonaldista Stanley Baldwiniin. Baldwinin hallituksessa hän toimi viiden kuukauden ajan suursinetinvartijana ja ylähuoneen johtajana. Vane- Tempest-Stewart siirrettiin syrjään, kun Baldwin jakoi hallitustehtäviä uudestaan. Vane-Tempest-Stewart haki yhteisymmärrystä Adolf Hitlerin kanssa. Hän vieraili useita kertoja tammikuun 1936 ja syyskuun 1938 välisenä aikana Hitlerin Saksassa ja päätteli matkojensa perusteella Saksan haluavan ystävyyssuhdetta Britanniaan eikä kokenut Saksan olevan vihamielinen valtio. Vane-Tempest-Stewart turhautui, koska hänen entiset hallituskollegat eivät olleet kiinnostuneet mielipiteestä. Teoksessaan Ourselves and Germany Vane- Tempest-Stewart ylisti natsi-Saksaa ja tunnusti, ettei ollut erityisen kiintynyt juutalaisiin. ==Teokset== * ==Lähteet== ==Kirjallisuutta== * Luokka:Yhdistyneen kuningaskunnan ministerit Luokka:Brittiläiset markiisit Luokka:Vuonna 1878 syntyneet Luokka:Vuonna 1949 kuolleet
Thiendorf

Thiendorf on kunta Saksin osavaltiossa, Meißenin piirikunnassa Saksassa. Sen väkiluku oli 3 835 vuonna 2021 ja väestötiheys 51,49 km². Thiendorf sijaitsee Bundesautobahn 13 (A13)-tien varrella ja Thiendorfista on matkaa Saksin osavaltion pääkaupunkiin Dresdeniin 22 kilometriä. Kaupunkia lähin lentoasema löytyy Grossenhainin kaupungista 15 kilometrin päästä. Kaupungin pormestari on Dirk Mocker. == Lähteet == == Aiheesta muualla == * Kunnan nettisivut Luokka:Saksin kunnat
Plekonariili

Plekonariili (C18H18F3N3O3) on Schering-Ploughin valmistama pienimolekyylinen viruslääke ja sitä on käytetty astman pahenemisvaiheen hoitoon sekä ennaltaehkäisemään vilutustumisoireita pikoronavirukselle altistuneilla astmapotilailla. Se kuuluu viruskapsidi-inhibiittoriluokkaan. Se estää viruksen DNA:n kahdentumista eli replikaatiota. Se estää myös enterovirusten kiinnittymisen isäntäsoluun. Yhdysvaltojen lääke- ja elintarvikevirasto (FDA) ei ole antanut lupaa sen käyttöön, koska plekonariili lisää CYP3A-entsyymiaktiivisuutta ja tämä taas lisää vakavien lääkehaittavaikutusten riskiä. Norjassa tehtiin lääketutkimus, jossa tutkittiin plekonariilin käyttöä tuoreessa tyypin 1 diabeteksessä estämään beetasolutuhoa. Tutkimus toteutettiin Oslon yliopistollisessa sairaalan lastenklinikassa yhteistyössä Oslon yliopiston kanssa. Tutkimuksessa annettiin kahta eri viruslääkettä, plekonariilia ja ribaviriinia 48 lapselle, iältään 6–16 vuotta, joilla oli juuri todettu tyypin 1 diabetes. Toinen saman kokoinen ja ikäinen ryhmä toimi kontrolliryhmänä ja he saivat lumelääkettä. Vuoden päästä lääkkeen annosta tutkimuslääkkeitä saaneilla lapsilla oma insuliinintuotanto oli huomattavasti parempaa kuin lumelääkettä saaneella kontorolliryhmällä. Tutkijat uskovat, että viruslääkkeiden, tulehduskipulääkkeiden ja haimasoluja vahvistavien lääkkeiden yhdistelmällä voidaan saada aikaan mahdollisesti tyypin 1 diabeteksen parantava hoito. Tämä vaatii, että toinen tutkijaryhmä toistaa nyt toteutetun tutkimuksen ja että lääkehoitoa vielä kehitetään. == Lähteet == ==Aiheesta muualla== Luokka:Viruslääkkeet
Italian ympäriajo 2023

Italian ympäriajo 2023 (Giro d'Italia 2023) oli järjestyksessään 106. Italian ympäriajo. Se alkoi Fossacesiasta 6. toukokuuta ja päättyi Roomaan 28. toukokuuta 2023. Kilpailun voitti slovenialainen Primož Roglič joukkueenaan Jumbo-Visma. Roglič nousi kilpailun johtoon, kun hän voitti toiseksi viimeisen aika-ajoetapin ja jätti taakseen toiseksi tulleen Ineos Grenadiers -tallin britannialaisen Geraint Thomasin voittaen hänet lopulta kokonaiskilpailussa ainoastaan 14 sekunnilla. Thomas oli ajanut johtajan roosapaidassa kaikkiaan kahdeksalla etappila, kun taas Roglic sai paidan päälleen vasta viimeiselle etapille. Kolmanneksi polki portugalilainen João Almeida (tallina UAE Team Emirates) minuutin ja 15 sekunnin erolla kärkeen voittaen samalla nuorten eli alle 25-vuotiaiden kilpailukategorian. Almeida voitti myös vaativan Monte Bondonen vuorelle päättyneen 16. etapin. Pistekilpailun voitti italialainen Jonathan Milan (Bahrain Victorious), joka voitti myös yhden etapin. Mäkikilpailun voitti ranskalainen Thibaut Pinot (Groupama-FDJ). Joukkuekilpailun paras talli oli Bahrain Victorious. Kilpailun päätösetapin Roomaan voitti mestaripolkija Mark Cavendish, joka ajoi viimeisen Gironsa. Hän on voittanut kaikkiaan 17 etappia Italian ympäriajossa seitsemänä vuotena. Kilpailun ennakkosuosikki Remco Evenepoel joutui keskeyttämään kilpailun 9. etapin jälkeen koronavirustartunnan vuoksi. Hän ehti kuitenkin voittamaan kaksi aika-ajoetappia ja sai roosapaidan ylleen neljästi. == Etapit == == Kokonaiskilpailun lopputulos == == Osallistuneet joukkueet == ==Lähteet== ==Aiheesta muualla== * Kilpailun tulokset ProCyclingStats-sivustolla * Etappien koosteet GCN-racing Youtube-kanavalla 2023 Luokka:Pyöräilykausi 2023
Claes Rydman

Claes Gustav Wilhelm Rydman (4. joulukuuta 1917 Helsinki – 11. heinäkuuta 2006 Saksa) oli suomalainen yritysjohtaja, joka sai kauppaneuvoksen arvonimen. Rydmanin vanhemmat olivat agronomi Axel Rydman ja vapaaherratar Anna Aminoff ja puoliso vuodesta 1962 terveyssisar Ebba Christina Lindholm. Rydman valmistui Taideteollisesta oppilaitoksesta 1936. Hän oli Oy Lito-Björkell Ab:n myyntipäällikkö ja toimitusjohtaja 1940–1955 ja Oy Scan-Auto Ab:n toimitusjohtaja 1956–1977. Oy Importer Ab:n toimitusjohtaja Rydman oli vuodesta 1963. Rydmanilla oli merkittävä rooli, kun Saab-autoja alettiin valmistaa Suomessa. Saabien edustuksen hän oli hankkinut 1963 Scan-Autolle, jolla oli aiemmin vain Scanian valmistamien autojen edustus. Hän vaikutti myös siihen, että Suomen ilmavoimille hankittiin Saab Scanialta 1960-luvulla Saab Safir -lentokoneita. Rydmanilla oli useita liike-elämän luottamustehtäviä. Kunniarajajääkärin ja kunniamerivartijan arvot saanut Rydman oli sotilasarvoltaan reservin kapteeni. Kauppaneuvoksen arvonimen hän sai 1973.Kuka kukin on 1978, s. 825. Viitattu 6.11.2022. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1917 syntyneet Luokka:Vuonna 2006 kuolleet
Hunsrück

Hunsrück on pitkä, kolmion muotoinen ylänköalue Rheinland-Pfalzissa, Saksassa. Sitä rajoittuu Moselin ja Saarin laaksot pohjoisesta länteen, Nahe etelässä ja Rein idässä. Hunsrückin alue on tunnettu myös murteestaan, jota puhutaan vielä nykyäänkin brasiliansaksalaisten keskuudessa.Hunsrückisch im Süden Lateinamerikas ==Lähteet== Luokka:Rheinland-Pfalz Luokka:Euroopan ylängöt
Upsala Nya Tidning

Upsala Nya Tidning (lyh. UNT) on ruotsalainen vuonna 1890 perustettu sanomalehti, jonka kotikunta on Uppsala. Se ilmestyy joka päivä ja on poliittiselta linjaltaan liberaali. Lehden omistavat puoliksi Axel Johanssonin säätiö ja NTM-konserni. Upsala Nya Tidning siirtyi tabloid-kokoon vuonna 2005. UpsalaNyaTidningSkyltDragarbrunnstorg.JPG|Lehden toimitus Uppsalassa. UNT18dec1942.jpg|Etusivu 18. joulukuuta 1942. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Uppsalan kunta
Holzminden

Holzminden on kaupunki eteläisessä Ala-Saksissa, Saksassa. Se on Holzmindenin piirikunnan pääkaupunki. Se sijaitsee Weserjoen varrella ja ihan Nordrhein- Westfalenin osavaltion rajalla. Kaupungissa asui vuoden 2020 lopussa 19 790 asukasta.Statistik Niedersachsen ==Lähteet== Luokka:Ala-Saksin kunnat Luokka:Saksan kaupungit
Irlannin puolustusministeriö

Irlannin puolustusministeriö (, ) on Irlannin turvallisuudesta ja puolustuksesta vastaava ministeriö. Ministeriötä johtaa Irlannin puolustusministeri, tällä hetkellä Micheál Martin. == Lähteet == == Aiheesta muualla == * Viralliset sivut puolustusministeriö Luokka:Puolustusministeriöt
Émilienne d’Alençon

Émilienne d’Alençon (17. heinäkuuta 1870 Pariisi - 14. helmikuuta 1945 Nizza) oli ranskalainen näyttelijä, tanssija ja kurtisaani. Hän oli Liane de Pougyn ja Cléo de Méroden ohella aikansa kuuluisimpia kurtisaaneja http://www.helmut- schmidt-online.de/Boudoir-Cards/be-artists-alencon.html Viisitoistavuotiaana d’Alençon karkasi kotoaan romanitaustaisen viulunsoittajan kanssa. Julkisuuteen hän tuli vuonna 1898 Cirque d’Étéssä, jossa esiintyi koulutettujen kanien kanssa. Belgialaisten kuningas Leopold II kutsui d’Alençonia intohimonsa kohteeksi ja tällä oli suhde Jacques d’Uzèsin kanssa, joka oli perinyt shamppanjamerkki Veuve Clicquot’n perustajan omaisuuden. D’Alençonin tiedetään seurustelleen myös Walesin prinssin, tulevan kuningas Edward VII:n sekä Saksan keisari Vilhelm II:n kanssa. Aikansa tunneistuista naisista hänellä oli intiimisuhteet Renée Vivienin, Liane de Pougyn, Valtesse de la Bignen ja Louise Weberin eli La Gouluen kanssa. http://levieuxsaintmaur.fr/dossiers-vieux-saint- maur/biographies/140-alencon.html D’Alençon jätti Pariisin näyttämöt ja yöelämän vuonna 1906. Hän meni tuolloin naimisiin jockey Percy Woodlandin kanssa. Hänen runokokoelmansa Sous la masque ilmestyi vuonna 1918. Myöhemmällä iällä kehittnyeet pelihimo ja päihdeongelmat veivät hänet köyhyyteen. == Viitteet == Luokka: Rakastajattaret Luokka: Vuonna 1870 syntyneet Luokka: Vuonna 1945 kuolleet
Longford

thumb|upright|Longfordin tuomiokirkko Longford () on samannimisen kreivikunnan pääkaupunki Irlannissa. Vuonna 1960 siellä oli 3 560 asukasta, ja vuoden 2016 väestönlaskennan mukaan asukasluku oli 10 008. Kaupungissa on katolinen piispanistuin ja tuomiokirkko, joka on rakennettu 1800-luvulla. ==Lähteet== == Aiheesta muualla == Luokka:Irlannin kaupungit
Haan

Haan on kaupunki Nordrhein-Westfalenin osavaltiossa läntisessä Saksassa. Se sijaitsee Düsseldorfin itäpuolella Bergisches Landin alueella. == Maantiede == Haan sijaitsee Nordrhein-Westfalenin länsiosassa noin seitsemäntoista kilometriä Düsseldorfin keskustasta itäkaakkoon ja noin neljätoista kilometriä Wuppertalin keskustasta lounaaseen. Etäisyys Kölnistä on noin 30 kilometriä pohjoiseen. Haan rajoittuu koillisessa Wuppertaliin, kaakossa Solingeniin, lounaassa Hildeniin, lännessä Erkrathiin ja luoteessa Mettmanniin. Varsinainen Haan sijaitsee Haanin hallinnollisen alueen eteläosassa. Sen pohjoispuolella sijaitsee Gruiten, joka liitettiin Haaniin 1975. == Historia == Nykyisen Haanin keskustan alueella oli indogermaanista asutusta jo noin vuonna 2200 eaa. Haanista tuli frankkien ja saksien valtapiirien rajaseutua 700-luvulla jaa. Ensimmäinen asiakirjamaininta Haanista on joko vuodelta 1308 tai 1310. Gruitenista on maininta jo 1000-luvulta muodossa gruthene. Keskiajan kuluessa Haanin asutus laajeni nykyisen Kaiserstraßen ("Keisarinkatu") mukaisesti. 1500-luvulla Haan kääntyi katolisesta protestanttiseksi reformaation seurauksena. Rautatie Düsseldorf–Elberfeld rakennettiin 1837–1841, ja Haan sai oman asemansa (Station Haan). Haan teollistui voimakkaasti 1800-luvulla. Haanin kunta, Gemeinde Haan, haki kaupunkioikeuksia vuonna 1889, mutta ne myönnettiin vasta 1921. Toisen maailmansodan aikana Haan sai osansa Wuppertaliin kohdistetuista pommituksista. Kaupunki toipui sodasta nopeasti ja sen teollisuus oli 1950-luvun lopussa elinvoimaista. Vuonna 2016 Haan sai virallisesti lisänimen Gartenstadt ("Puutarhakaupunki"). Haanissa on useita suojeltuja rakennuksia, monet niistä sijaitsevat Kaiserstraßen varrella. Gruitenissa on historiallisesti merkittäviä ristikkotaloja. == Talous ja liikenne == Haanin talouselämä perustuu valmistavaan teollisuuteen, kaupankäyntiin, liikenteeseen, majoitukseen ja muihin palvelualoihin. Haan on mittavan paikallisjunaverkon piirissä. Kaupunkia palvelevat rautatieliikennepaikat Haltepunkt Haan ja Bahnhof Haan-Gruiten. Haanin halki kulkee moottoritie BAB 46, josta on kaksi liittymää kaupungin katuverkkoon. == Lähteet == == Aiheesta muualla == *Haan, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Valeri Frolov

Valeri Petrovitš Frolov (,16. heinäkuuta 1941 Moskova – 1996 Moskova, Venäjä) oli Neuvostoliitoa edustanut venäläinen nyrkkeilijä ja 2-kertainen Euroopan mestari. Uransa jälkeen hän toimi kansainvälisenä valmentajana ja nyrkkeilytuomarina. Valeri Frolov nousi Neuvostoliiton eturivin nyrkkeilijäksi vuonna 1964 sijoittuessaan kolmanneksi Neuvostoliiton mestaruuskilpailuissa. Vuoden 1966 mestaruuskilpailuissa hän sijoittui sarjassaan toiseksi. Frolov valittiin vuonna 1967 edustamaan Neuvostoliittoa Rooman EM-kisoissa. Niissä hän onnistui eriomaisesti voittamalla alkuotteluissa Jugoslavian Ljubinko Veselinovicin, Englannin Brian Hudspethin ja Itä-Saksan Peter Tiepoldin. Näin Frolov oli loppuottelussa, jossa vastassa oli Puolan kova olympiavoittaja Jerzy Kulej, josta Frolov sai voiton tuomariäänin 3-2. Hänet valittiin kisojen parhaaksi nyrkkeilijäksi yli kaikkien sarjojen. Valeri Frolov ei edustanut Neuvostoliittoa Meksikon olympialaisissa, vaikka hän oli kilpaillut niin vuoden 1966 ja 1967 olympialaisten esikisoissa Meksikossa. Vuoden 1966 esikisoissa hän koki tappion jälleen Puolan Jerzy Kulejlle, mutta seuraavissa hän otti esikisavoiton voittaessaan loppuottelussa Yhdysvaltain James Wallingtonin. Vuonna 1969 Valeri Frolov edusti jälleen Neuvostoliittoa EM- kisoissa Bukarestissa. Niissä hän otti voitot Espanjan Crostobal Rosadosta, Tanskan Erik Sivebækistä ja Italian Giambattista Caprettista ja eteni näin loppuotteluun, jossa hän voitti Bulgarian Petar Stoitchevista. Näin hän otti toisen Euroopan mestaruuden. Keväällä 1971 Frolov ilmoitti lopettavansa menestyksekkään nyrkkeilyuransa. Siihen hän olo otellut 16 vuoden aikana 203 kertaa, joista hän oli hävinnyt 18 kertaa. Kansainvälisiä otteluita oli ollut 44, joista hän hävisi kolme. Nyrkkeilyuransa aikana Frolov oli opiskellut Moskovan sähkötekniikan instituutissa ja valmistui vuonna 1967 sähköinsinööriksi. Hän toimi kuitenkin myöhemmin nyrkkeilyn valmentaja- ja erotuomaritoiminnassa. Valeri Frolov oli vuosina 1989-1992 Neuvostoliiton kansallisen nyrkkeilyjoukkueen. Lisäksi hän toimi Neuvostoliitossa nyrkkeilyn erotuomarina. Vuonna 1977 hänelle myönnettiin AIBA:n kansainvälisen luokan nyrkkeilytuomarin oikeudet. Vuonna 1992 hän toimi Barcelonan olympialaisten nyrkkeilyssä erotuomarina. Hän toimi Neuvostoliiton ja Venäjän nyrkkeilyliittojen tuomareiden puheenjohtajana vuosina 1992-1996. == Viitteet == Luokka:Neuvostoliittolaiset nyrkkeilijät Luokka:Nyrkkeilyvalmentajat Luokka:Vuonna 1941 syntyneet Luokka:Vuonna 1996 kuolleet
Rivarossa

Rivarossa () on kunta Italiassa Piemonten alueella sijaitsevassa Torinon metropolikaupungissa.Rivarossa Sapere.it Rivarossa Enciclopedia Treccani Rivarossa Turismo Torino Vuoden 2022 alussa kunnassa oli arviolta 1 534 asukasta. ==Lähteet== ==Aiheesta muualla== Luokka:Torinon metropolikaupungin kunnat
Hanna Kivelä

Hanna Leena Kivelä s. 24. helmikuuta 1974 Pomarkku Googlen keskus opettaa mitä kansainvälinen johtaminen tarkoittaa. Kauppalehti, 12.12.2017. Viitattu 27.7.2023. on suomalainen yritysjohtaja. Hän on Fujitsu Finland Oyn toimitusjohtaja tammikuusta 2022 lähtien.Hanna Kivelä on nimitetty Fujitsu Finlandin toimitusjohtajaksi. STT info 17.12.2021 13:03:1 Viitattu 8.11.2022. Aiemmin Kivelä oli kahdeksan vuotta Googlen johtotehtävissä sekä Irlannin EMEA-pääkohttorissa että Suomessa.Erno Vähämäki: Fujitsu Finland nimitti Googlen ex-pomon toimitusjohtajakseen. Tivi, 17.12.202 13:43 Viitattu 8.11.2022. Maksumuurin takana. Näistä jälkimmäiset neljä vuotta hän toimi Googlen Hollannin suurasiakasliiketoiminnanja EMEA-laajuisten markkinoinnin ja myynnin automaatiohankkeiden johtajana Irlannissa. Kivelä aloitti uransa Googlella Suomen retail- ja teknologia-aloista vastaavana toimialajohtajana 2014, ja siirtyi vuoden 2015 alusta Google Suomen väliaikaiseksi maajohtajaksi. Aiemmin Kivelä on ollut töissä eCommerce startupissa, ja sitä ennen tehnyt 10 vuoden uran media-alan digitaalisen transformaation johtotehtävissä sekä Talentumissa https://www.tekniikkatalous.fi/uutiset/harvinaista-tekniikassa- naisjohtaja/27be9d83-57f7-3fa9-b319-d09fcb21b26b Harvinaista tekniikassa: naisjohtaja. Tekniikka & Talous 9.12.2011. Viitattu 27.7.2023 että Alma Mediassa. Varsinaisen työuransa Kivelä aloitti Soneran tuotteistuksen projektitehtävissä. Kivelä on ollut pitkään erilaisissa hallitustehtävissä. Parhaillaan hän on Lindström Groupin hallituksen jäsen (vuodesta 2022 lähtien).https://lindstromgroup.com/sustainability-report/ Lindström Group Sustainability report 2022 Aiemmin hän on ollut mm. Ellun Kanojen hallituksessa (2017-2019), Plugit Finlandin hallituksessa, advisorina ja sijoittajana (2014 - 2021) sekä Säästöpankkiryhmän ensimmäisenä ulkopuolisena hallituksen jäsenenä (2015 - 2017). https://news.cision.com/fi/saastopankkiryhma/r/saastopankkien-yhteenliittyman- keskusyhteison-saastopankkiliitto-osk-n-vuosikokouspaatoksia,c3124185 Säästöpankkiryhmä, lehdistötiedote 19.3.2015.https://www.mynewsdesk.com/fi/saastoepankki/news/saeaestoepankkien- yhteenliittymaen-keskusyhteisoen-saeaestoepankkiliitto-osk-n- vuosikokouspaeaetoeksiae-156420 Säästöpankkiryhmä, lehdistötiedote 18.3.2016.Jo opiskeluaikanaan Kivelä oli ylioppilaskunta-aktiivi, joka toimi mm. Tampereen teknillisen korkeakoulun ylioppilaskunnan puheenjohtajana ja hallituksen jäsenenä vuosina 1995-1996. Kivelä on koulutukseltaan Tuotantotalouden DI (2000, Tampereen teknillinen korkeakoulu) ja MBA (2010, Henley Business School, UK). ==Lähteet== Luokka:Suomalaiset yritysjohtajat Luokka:Vuonna 1974 syntyneet Luokka:Elävät henkilöt
Pielisjärven kunnansairaala

Pielisjärven kunnansairaala on entinen sairaala Lieksassa Pohjois-Karjalassa. Sairaala valmistui vuonna 1932 silloiseen Pielisjärven kuntaan arkkitehti Yrjö Lindegrenin piirustusten mukaan. Tyylisuunnaltaan rakennus edustaa funktionalismia. Pielisjärven kunnansairaala on yksi Pohjois-Karjalan merkittävimmistä modernin ajan rakennuksista. Kunnansairaalan piirustukset olivat näytteillä Antwerpenin maailmannäyttelyssä Suomen paviljongissa vuonna 1930. == Historia ja arkkitehtuuri == Arkkitehti Lindgren teki Pielisjärven kunnanasairaalasta ensimmäiset piirustukset jo vuonna 1929. Valmiiksi piirustusten yksityiskohdat hiottiin vuonna 1931. Sairaalan arkkitehtuurissa on otettu huomioon funktionalismin ja modernin lääketieteen pyrkimykset saada rakennukseen mahdollisimman paljon valoa, ilmaa ja aurinkoa. Ulkoisesti Pielisjärven kunnansairaala näyttää hieman laivalta suurine savupiippuineen ja kapeine runkoineen. Puolipyöreä erkkeri on sairaalan yksi tunnetuimpia piirteitä. Sairaalan kapea runko on jaettu niin, että sen keskellä kulkee käytävä, jonka eteläpuolella sijaitsee potilaiden huoneet ja pohjoispuolella henkilökunnan toimistoja ja hallinnollisia tiloja. Idän puoleiseen puoliympyrään oli sijoitettu leikkaussali. 1980-luvulla peitettiin rakennukset savupiiput ja purettiin ulkona sijainnut kierreportaikko. == Lähteet == Luokka:Pielisjärvi Luokka:Lieksan rakennukset ja rakennelmat Luokka:Armas Lindgrenin suunnittelemat rakennukset
Nature Communications

Nature Communications on Springer Nature -kustantamon Nature Portfolion puitteissa ainoastaan verkossa julkaisema, luonnontieteitä käsittelevä avoimen saatavuuden tiedejulkaisu. Se on perustettu vuonna 2010. Sittemmin, vuodesta 2018 lähtien Springler Nature on käynnistänyt useita kapeampialaisia luonnontieteen ja lähialojen Communications-julkaisusarjoja, joista ensimmäisinä Communications Biology, Communications Chemistry ja Communications Physics -julkaisut vuonna 2018. Nature Communications on yleisluonnontieteellinen julkaisusarja, mutta hyväksymisen osalta huomattavasti valikoivampi kuin julkaisumaksultaan (APC) edullisemmat megajulkaisut Scientific Reports ja Plos One. Kevättä 2020 edeltävän 12 kuukauden aikana sarjassa julkaistiin noin 6 000 artikkelia. Vuonna 2017 Nature Communications julkaisi yhteensä 4 304 artikkelia hyväksymisprosentin ollessa vain 8, kun suurimmat megajulkaisut hyväksyivät luokkaa 50 prosenttia niihin lähetetyistä artikkeleista. Nature Communications -julkaisun kahden vuoden vaikuttavuuskerroin oli korkea 17,69 (2021). Lukijat latasivat vuoden aikana yhteensä 85,2 miljoonaa kertaa julkaisun artikkeleita luettavakseen (2021). Nature Communications -sarjaan hyväksyttyjen artikkelien julkaisumaksu oli 4 890 euroa (2022). Suomalaisista yliopistoista ja tutkimuslaitoksista on mukana Springler Naturen avoimen saatavuuden jäsenohjelmassa. Siksi Helsingin, Jyväskylän, Oulun ja Tampereen yliopistossa sekä Terveyden ja hyvinvoinnin laitoksella työskentelevät tutkijat voivat saada alennusta artikkelien julkaisumaksusta (tilanne 11/2022). ==Lähteet== Luokka:Brittiläiset tiedelehdet
Ilomantsin kunnantalo

Ilomantsin kunnantalo on Ilomantsissa, Pohjois-Karjalassa sijaitseva kunnantalo. Tiilinen kunnantalo on valmistunut arkkitehti Erkki Helasvuon piirustusten mukaan heinäkuussa 1984. == Historia ja arkkitehtuuri == Ilomantsin kunnantalo koostuu kolmesta eri rakennuksesta: kunnanvirastosta, kirjastosta ja valtion virastosta. Näistä kirjasto valmistui kolme vuotta myöhemmin kuin muut osat talosta. Ilomantsin kunnantalo vihittiin käyttöön uudenvuoden yönä 1984. Kunnantalon pääsisäänkäynnin portissa on vuosiluku 1985, sillä kunnantalon haluttiin viestivän Kalevalan juhlavuodesta sekä Ilomantsin kunnallishallinnon 110 vuoden iästä. Rakennus on ensimmäinen Ilomantsiin rakennettu kunnantalo. Aikaisemmin kunnantalon virkaa oli toimittaneet muut kiinteistöt ja tilat. Erkki Helasvuo halusi suunnitella Ilomantsin kunnantalon symboloimaan ilomantsilaisuutta ja karjalaisuutta. Näitä symboloivat esimerkiksi talon julkisivun tumma tiili ja tiilien ladonta, joka on saanut inspiraationsa ilomantsilaisista tekstiilitöistä. Rakennuksen ovien ja portaiden rakennukset ovat saaneet vaikutteita rajakarjalaisuudesta. == Lähteet == Luokka:Ilomantsin rakennukset ja rakennelmat Luokka:Suomen kunnantalot
True Story Suomi

True Story Suomi on HBO Max -suoratoistopalvelussa marraskuussa 2022 julkaistu suomalainen kuusiosainen sarja, jossa jokaisessa jaksossa yksi tavallinen suomalainen kertoo elämästään tositarinan, joka jaksossa dramatisoidaan näyttelijöiden esittämänä. Ohjelmaa juontavat Ville ”Viki” Eerikkilä ja Juuso "Köpi" Kallio. Televisiossa sarjaa esittää TV5. True Story Suomi on HBO Maxin ensimmäinen suomalainen alkuperäissarja. Se perustuu australialaiseen True Story with Hamish & Andy -formaattiin. == Jaksot == Jakso Julkaisu HBO Maxissa Ensiesitys TV5:llä Rooleissa 1 Pietari 2. marraskuuta 2022 2. marraskuuta 2022 Paavo Kinnunen (Pietari), Jukka Rasila (pomo), Timo Liuski (työkaveri), Linda Isufi (tuttu kassatyöntekijä), Ville Myllyrinne (nuorempi poliisi), Marko Savola (vanhempi poliisi) 2 Sonja 9. marraskuuta 2022 Minka Kuustonen (Sonja), Joose Kääriäinen (kundi), Mandana Shamsuddini ja Tiina Heikkinen (mimmikaverit) 3 Larissa 16. marraskuuta 2022 Sonja Salminen (Larissa), Pelle Heikkilä (Hans), Misa Palander (neuvolanhoitaja), Pirjo Heikkilä (hoitaja), Carl-Kristian Rundman (lääkäri), Renée Böök ja Kirsikka Kurvi (hoitajat), Sonja Halla-aho (toinen äiti) 4 Jaakko 23. marraskuuta 2022 Santeri Helinheimo Mäntylä (Jaakko), Anna Airola (tyttöystävä), Sanna-Kaisa Palo (pomo), Aapeli Hämäläinen (työkaveri), Abdi Mukhtar (Aki), Sami Harjula (Mika), Sampsa Silander (Carlos), Matti Onnismaa (poliisi) 5 Jani 30. marraskuuta 2022 Antti Tuomas Heikkinen (Jani), Chike Ohanwe (Aku), Milla Puolakanaho (Jojo), Lauri Maijala (Jussi), Antti Honka (kansalainen), Henry Hanikka (nilkki), Mikko Penttilä (boheemi), Johanna Öhman (exä) 6 Maiju Satu Tuuli Karhu (Maiju), Lauri Tilkanen (Tommi), Mikko Kauppila (Arttu), Alina Tomnikov (Henna), Kati Kinnunen ja Ilkka Pekkarinen (naapurit), Leena Uotila (mummo) == Lähteet == Luokka:2020-luvun televisiosarjat Luokka:HBO Max -alkuperäissarjat Luokka:Suomalaiset draamasarjat Luokka:Suomalaiset komediasarjat
Achmat Dangor

Achmat Dangor (1948 Johannesburg – 6. syyskuuta 2020 Johannesburg) oli eteläafrikkalainen runoilija, prosaisti ja aktivisti.Achmat Dangor South African History Online Dangor varttui Johannesburgin Fordsburgissa, jossa asui isoäitinsä kanssa. Hän suoritti toisen asteen opintonsa Fordsburg Indian High Schoolissa. Dangor oli nuoresta saakka aktiivinen apartheidin vastaisessa kamppailussa. Hän oli vuosina 1973–1978 apartheidhallinnon "kieltämä" henkilö poliittisen toimintansa johdosta. Hän liittyi Don Matteran vuonna 1979 perustamaan Black Thoughts -kulttuuriryhmään muiden muassa Farouk Asvatin ja Christopher van Wykin kanssa. Dangor liittyi Nelson Mandela Children's Fundiin Nelson Mandelan itsensä häntä lähestyttyä. Hän toimi Nelson Mandela Foundationin toimitusjohtajana vuosina 2007–2013 ja Fordin säätiön edustajana eteläisessä Afrikassa vuosina 2013–2015. Dangor oli toimitusjohtajana myös Kagiso Trustissa ja työskenteli johtotehtävissä UNAIDS:ssa. Hän opetti luovaa kirjoittamista ja Etelä-Afrikan kirjallisuutta New York State Universityssa Yhdysvalloissa. Hänelle myönnettiin teoksistaan useita palkintoja. == Teoksia == === Runoutta === * Bulldozer (1983) * Private Voices (1992) === Romaaneja === * Waiting for Leila (1981) * The Z Town Trilogy (1990) * Kafka's Curse (1997) * Bitter Fruit (2003) * Strange Pilgrimages (2013) == Lähteet == Luokka:Eteläafrikkalaiset runoilijat Luokka:Eteläafrikkalaiset kirjailijat Luokka:Vuonna 1948 syntyneet Luokka:Vuonna 2020 kuolleet
Lommatzsch

Lommatzsch on kaupunki Meissenin piirikunnassa, Saksin osavaltiossa Saksassa. Vuonna 2021 sen väkiluku oli 4 788 ja väestötiheys 71,86 km². Kunnan pormestari on Anita Maaß. Kaupunkina Lommatzsch mainittiin ensimmäisen kerran vuonna 1286 ja sijaitsee liittovaltion teiden () B6, B101, B169 ja B175 risteyksessä Riesan, Meissenin ja Döbelnin lähistöllä. Läheisyydessä kulkee myös moottoritiet Bundesautobahn 4 (A4) sekä Bundesautobahn 14 (A14). == Lähteet == == Aiheesta muualla == * Kaupungin kotisivut Luokka:Saksin kunnat Luokka:Saksan kaupungit
Kalervo Alanenpää

Kalervo Johannes Alanenpää (s. 18. huhtikuuta 1956 Ylitornio, Suomi) on uransa päättänyt ruotsalainen keskisarjan nyrkkeilijä, joka osallistui vuoden 1980 olympialaisiin sekä kaksiin EM-kisoihin 1980-luvun alkupuoliskolla. Lisäksi hän saavutti urallaan Ruotsin mestaruuden. Kalervo Alanenpää aloitti uransa vuoden 1960–1970-luvun taitteessa Kemin Innon riveissä valmentajanaan Taisto Tuominen. Hän siirtyi 1970-luvun lopulla Ruotsiin Tukholman seudulle, mutta edusti edelleen Kemin Intoa. Alanenpää saavutti Innon riveissä TUL:n mestaruuden vuonna 1980. Koska siirtyminen Ruotsiin näytti pysyvältä, hän edusti 1970-luvun lopulla tukholmalaista Djurgårdens IF-seuraa. Hän saavutti maaliskuussa 1980 Ruotsin mestaruuden. Pian sen jälkeen Alanenpää sai Ruotsin kansalaisuuden, koska hänet nähtiin mahdollisena Ruotsin olympiaedustajana Moskovan olympialaisissa elokuussa 1980. Hänen olympiakisansa päättyivät ensimmäiseen otteluun, kun hän hävisi Tansanian Omari Golayalle. Hän jatkoi uraansa ja osallistui toukokuussa 1981 Tampereen EM-kisoihin. Niissä hän selvitti ensimmäisen ottelun voittamalla Kreikan Kostas Sirrasin, mutta hävisi seuraavassa ottelussa Italian Carlo Russolillolle. Vuoden 1982 jälkeen hän piti taukoa nyrkkeilykisoista, mutta jatkoi marraskuussa 1984 ja oli vuoden 1985 Ruotsin mestaruuskisoissa loppuottelusta, mutta hävisi mestaruuden. Toukokuussa 1985 hän kuitenkin edusti Ruotsia Budapestin EM-kisoissa, joissa hän hävisi ensimmäisessä ottelussa Romanian Dorel Stanciulesculle. Sen jälkeen Alanenpää jatkoi uraansa huhtikuun 1986 GeeBee-turnaukseen, jossa tappio Itä- Saksan Andreas Ottolle päätti hänen uransa. Uransa jälkeen hän siirtyi Suomeen Tampereelle, jossa hän on toiminut rakennusurakoitsijana. Myös Kalervo Alanenpään veli Ari Alanenpää (1958–2009) oli nyrkkeilijä ja saavutti niin Suomen (1977) kuin Ruotsinkin (1981, 1982, 1984, 1985) nyrkkeilymestaruudet. == Viitteet == Luokka:Ruotsalaiset nyrkkeilijät Luokka:Vuonna 1956 syntyneet Luokka:Elävät henkilöt
Yleissivistävä koulutus

Yleissivistävän koulutuksen tarkoituksena on antaa yleissivistystä sekä tietoja ja taitoja, jotka auttavat toimimaan ja vaikuttamaan yhteiskunnassa. Esi- ja perusopetus, lukiokoulutus ja muu ei-ammatillinen koulutus, esimerkiksi vapaan sivistystyön oppilaitoksissa, ovat kaikki yleissivistävää koulutusta. Myös koululaisten aamu- ja iltapäiväkerhotoiminta sekä taiteen perusopetus kuuluvat kuuluvat yleissivistävään koulutukseen. == Lähteet == Luokka:Suomen koulutus
Dinklage

Dinklage on kaupunki Vechtan piirikunnassa, Ala-Saksin osavaltiossa Saksassa. Sen väkiluku oli 13 290 vuonna 2021 ja väestötiheys 182,5 km². Kaupungin pormestari on Carl Heinz Putthoff. Kaupunki sijaitsee noin 1,5 kilometriä länteen Bundesautobahn 1 (A1)-moottoritieltä. Lännessä kulkee liittovaltion valtatiet B68, idässä B69 ja etelässä B214. == Lähteet == == Aiheesta muualla == * Kaupungin kotisivut Luokka:Ala-Saksin kunnat Luokka:Saksan kaupungit
Elli Seiro

Elli Seiro (s. 17. toukokuuta 2005) on suomalainen jalkapalloilija, pelipaikaltaan hyökkääjä. Hän on pelannut Kansallisessa liigassa FC Hongan joukkueessa kuusi ottelua kaudella 2021 ja 17 ottelua kaudella 2022. Hän teki elokuussa 2022 kaksi maalia ja syyskuussa 2022 yhden maalin Nurmijärven Jalkapalloseuraa vastaan. Seiro on pelannut Suomen alle 17- ja alle 19-vuotiaiden maajoukkueissa. Alle 17-vuotiaiden EM-lopputurnauksessa toukokuussa 2022 hän teki Suomen ensimmäisen maalin 2–1-voittoon päättyneessä alkulohko-ottelussa Norjaa vastaan. == Lähteet == Luokka:Suomalaiset jalkapalloilijat Luokka:Vuonna 2005 syntyneet Luokka:Elävät henkilöt
Edmond Aman-Jean

Edmond Aman-Jean (13. tammikuuta 1858 Chevry-Cossigny, Seine-et-Marne, Ranska – 23. tammikuuta 1936 Pariisi, Ranska) oli ranskalainen taidemaalari. Hän sai vaikutteita Puvis de Chavannesin ja englantilaisten prerafaeliittien tuotannosta. Hän maalasi varsinkin kuvia naisista. Aiheen käsittely on vapaissa sommitelmissa hyvin runollista. Hänen pastellitöissään ilmenee hyvin hänen tulkintansa ja ja käsityksenä aiheista. Aman-Jeanin tunnettuja töitä ovat Suuri hattu, Haaveilu, Nuori englantilaisnainen sekä Nainen ja riikinkukko. ==Lähteet== ==Aiheesta muualla== Luokka:Ranskalaiset taidemaalarit Luokka:Vuonna 1860 syntyneet Luokka:Vuonna 1936 kuolleet
Vancouverin SkyTrain

Vancouverin SkyTrain on metrojärjestelmä Kanadan Vancouverissa. Järjestelmä koostuu kolmesta linjasta ja se on kokonaan automatisoitu. Linjojen kokonaispituus on 79,6 kilometriä ja koostuu 53 metroasemasta. Ensimmäinen linja eli Expo Line avattiin juuri ennen vuoden 1986 liikenteen maailmannäyttelyä. Viimeisimmän laajennuksen myötä SkyTrainista tuli Kanadan pisin metrojärjestelmä ja maailman pisin automatisoitu metrojärjestelmä. == Linjat == SkyTrain koostuu kolmesta linjasta: Expo Line avattiin vuonna 1985 ja Millennium Line vuonna 2002, kun taas Canada Line otettiin käyttöön vuonna 2009. Linja Reitti Reitti Matka-aika Pituus Asemia Avausvuosi Expo Line Waterfront King George 40 min 28,9 km 20 1985 Expo Line Waterfront Production Way–University 41 min 29,7 km 20 2016 Millennium Line VCC–Clark Lafarge Lake–Douglas 36 min 25,5 km 17 2002 Canada Line Waterfront Richmond–Brighouse 25 min 14,4 km 13 2009 Canada Line Waterfront YVR–Airport 26 min 15,1 km 13 2009 == Galleria == Mark II Expo Line train, March 2019.jpg Skytrain- below.jpg Expo Line pano.jpg == Lähteet == Luokka:Vancouver Luokka:Kanadan metroliikenne
Sonja Salminen

Sonja Salminen (s. 1991) on suomalainen näyttelijä. Hän on valmistunut teatteritaiteen maisteriksi Taideyliopiston Teatterikorkeakoulusta. Salmisen vanhemmat ovat näyttelijät Esko Salminen ja Aino Seppo. Salminen on kertonut julkisuudessa häneltä vuonna 2014 löydetystä hyvälaatuisesta aivokasvaimesta. == Filmografia == Elokuva Elokuva Elokuva Vuosi Elokuva Rooli 2013 Mieletön elokuu toimittaja 2022 Kulkuset kulkuset Silja 2024 Prinsessa Pikkiriikki torimuija / kybergootti Televisiosarjat Televisiosarjat Televisiosarjat Vuosi Sarja Rooli 2019 Syke Iisa Salmi Sunnuntailounas työpajan virkailija 2022 Aikuiset Tiina True Story Suomi Larissa 2024 Karkurit kaapattu nainen Marju == Lähteet == == Aiheesta muualla == * * * Sonja Salmisen profiili Näyttelijäliiton sivuilla * Sonja Salmisen rooleja Ilona-esitystietokannassa Luokka:Elävät henkilöt Luokka:Suomalaiset näyttelijät Luokka:Vuonna 1991 syntyneet
Soppero (kirjasarja)

Soppero on ruotsalaisen Ann-Helén Laestadiuksen kirjoittama nuortenkirjasarja, jonka päähenkilö on teini-ikäinen Agnes. Agnes on saamelainen, mutta ei ole oppinut kotonaan puhumaan saamea. Kirjasarja kuvaa Tukholman lähellä Solnassa asuvan Agnesin suhdetta pohjoisessa asuvaan saamelaispoika Henrikiin ja kaupunkisaamelaisuuden haasteita. Neliosainen sarja on käännetty suomeksi. Ensimmäinen osa, Terkkuja Sopperosta (SMS från Soppero, 2007), on Ann-Helén Laestadiuksen esikoisteos ja ollut useita kertoja Ruotsin myydyin nuortenkirja. == Sarjan osat == * Terkkuja Sopperosta (2017) * Hei söpö (2018) * Kukaan muu ei ole niin kuin sinä (2019) * Mieli kotiin (2019) == Lähteet == Luokka:Kirjasarjat
Kronos Citroën World Rally Team

Kronos Citroën World Rally Team oli puoliyksityinen rallitiimi, joka kilpaili rallin MM- sarjassa kaudella 2006. Talli korvasi Citroënin virallisen tehdastallin, joka piti sapattivapaan keskittyäkseen kauteen 2007. Tallia tukia belgialainen Kronos Racing. == Historia == Citroënin tehdastalli vetäytyi rallin MM-sarjasta vuodeksi ja valitsi Kronoksen edustamaan merkkiä kaudella 2006. Tallin kisa-autoina toimi kolme Citroën Xsara WRC:tä, joista yksi oli varattu hallitsevalle maailmanmestarille Sébastien Loebille. Kaksi muuta kuljettajaa olivat Xavier Pons ja Daniel Sordo. Colin McRae korvasi loukkaantuneen Loebin Turkin rallissa. Loeb ja Citroën johtivat taistelua kuljettajien ja valmistajien mestaruuksista Kyproksen rallin jälkeen, mutta Loebin vetäydyttyä loppukauden kilpailuista maastopyöräonnettomuuden seurauksena Fordin kuljettajat Marcus Grönholm ja Mikko Hirvonen onnistuivat parempien tuloksien kautta johdattamaan Fordin valmistajien mestariksi. == Rallin MM-sarjan tulokset == (Tulosselitteet) Kausi Auto Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 2006 Xsara WRC Citroën MON SWE MEX ESP FRA ARG ITA GRE GER FIN JPN CYP TUR AUS NZL GBR rowspan=5 166 rowspan=5 2. 2006 Xsara WRC Citroën Sébastien Loeb 2 2 1 1 1 1 1 2 1 2 1 1 Loukk. Loukk. Loukk. Loukk. 2006 Xsara WRC Citroën Colin McRae Kesk. 2006 Xsara WRC Citroën Xavier Pons 9 7 Kesk. Kesk. 6 17 4 8 14 Kesk. DNS 7 4 4 4 5 2006 Xsara WRC Citroën Daniel Sordo 8 16 4 2 3 5 3 6 2 Kesk. DSQ Kesk. 7 23 5 7 == Lähteet == ==Aiheesta muualla== *Juwra.com Luokka:Rallin MM-sarjan tallit Luokka:Belgialaiset autourheilutallit